stanford-oval/wikipedia huggingface dataset:
Euroopan astronauttijoukot
Muut kuin ESAn eurooppalaiset avaruuslentäjät > Entisen Varsovan liiton avaruuslentäjät

Aleksandăr Aleksandrov (Bulgaria)
Georgi Ivanov (Bulgaria)
Mirosław Hermaszewski (Puola)
Sigmund Jähn (Itä-Saksa)
Vladimír Remek (Tšekkoslovakia) – ensimmäinen eurooppalainen avaruuslentäjä (1978)
Anatoli Solovjov (Latvia)
Bertalan Farkas (Unkari)
Dumitru Prunariu (Romania)
Muut kuin ESAn eurooppalaiset avaruuslentäjät > Läntisen Euroopan avaruuslentäjät

Klaus-Dietrich Flade (Saksa)
Reinhard Furrer (Saksa)
Ernst Messerschmid (Saksa)
Ulrich Walter (Saksa)
Patrick Baudry (Ranska)
Jean-Jacques Favier (Ranska)
Franco Malerba (Italia)
Dirk Frimout (Belgia)
Franz Viehböck (Itävalta)
Ivan Bella (Slovakia)
Helen Sharman (Iso-Britannia)
Jean-Loup Chrétien (Ranska)
Aiheesta muualla

Wikimedia Commonsissa on kuvia tai muita tiedostoja aiheesta .
The European Astronaut Corps (Arkistoitu – Internet Archive) (englanniksi)
The European Astronaut Corps (englanniksi)
EAC selections (englanniksi)
Astronauttihaku herätti kiinnostusta ESA Paikallistiedotus Suomi 23.5.2008. ESAn astronauttihausta ja astronauttikoululutuksesta
Astronautiksi hakemassa[vanhentunut linkki] Keskisuomalainen 21.5.2008. Christer Fuglesangin videohaastattelu.
ESAn vuoden 2008 astronauttihaku (Arkistoitu – Internet Archive) (englanniksi)
G-Unit

| G-Unit |
| --- | --- |

 G-Unit "Rider Pt. 2" -musiikkivideon kuvauksissa vuonna 2008. Vasemmalta oikealle: Tony Yayo, 50 Cent ja Lloyd Banks.
Tiedot
Toiminnassa:  2002–
Tyylilaji:  Hip hop, Gangsta rap, East Coast hip hop
Kotipaikka:   New York, Yhdysvallat
Laulukieli:  englanti
Jäsenet:  50 Cent   Lloyd Banks   Tony Yayo   Young Buck   Kidd Kidd  
Entiset jäsenet:  The Game  
Levy-yhtiö:  G-Unit   Interscope  
Aiheesta muualla
www.g-unitsoldier.com
G-Unit (lyh. Guerilla unit) on rap-yhtye, joka on kotoisin New Yorkin Queensista. Sen perustajajäsenet ovat 50 Cent, Lloyd Banks ja Tony Yayo. G-Unitin johtaja on 50 cent. G-Unitin alkuperäiset jäsenet ovat 50 Cent, Lloyd Banks, Tony Yayo, Domination ja Bang 'Em Smurf. Kaksi viimeisintä tosin erotettiin yhtyeestä jo ennen ensimmäistä albumia Beg for Mercy. Heillä on myös oma DJ, DJ Whoo Kid. Kappaleiden sanoitukset yleensä kertovat G-Unitin jäsenien elämästä siltä ajalta, kun he eivät olleet vielä kuuluisia.
G-Unit teki yhteenpaluun alkuperäisellä kokoonpanolla Summer Jam 2014 - tapahtumassa. Yhtyeeseen liittyi myös uusi jäsen: Kidd Kidd. Elokuussa G-Unit julkaisi myös Beauty Of Independence EP-levyn joka oli sijalla 1. eniten ladatuissa iTunesissa. Maaliskuussa 2015 yhtye julkaisi toisen EP-levynsä The Beast Is G Unit.
Julkaisut > Albumit

Beg for Mercy
Julkaistu marraskuussa 2003
Levymerkki: G-Unit/Interscope
Singlet: "Stunt 101", "Poppin' Them Thangs", "My Buddy", "Wanna Get to Know You" & "Smile".
T.O.S: Terminate on Sight
Levy ilmestyi kesäkuussa 2008
Levymerkki: G-Unit/Interscope
Singlet: "I Like the Way She Do It", "Party Ain't Over", "Rider Pt. 2"
Julkaisut > EP:t

The Beauty of Independence
Julkaistu elokuussa 2014
The Beast Is G Unit
Julkaistu maaliskuussa 2015
Palkinnot > Vibe Awards

2004 – Paras ryhmä
Rizzoli & Isles

| Rizzoli & Isles |
| --- | --- |

Tyyli:  rikosdraama
Kestoaika:  45–55 minuuttia
Luoja(t):  Tess Gerritsen
Pääosissa:  Angie Harmon Sasha Alexander Brian Goodman Jordan Bridges Lee Thompson Young Bruce McGill Lorraine Bracco
Alkuperämaa:   Yhdysvallat
Alkuperäiskieli:  englanti
Verkko:   TNT  MTV3
Esitetty:   12. heinäkuuta 2010 – 5. syyskuuta 2016  22. lokakuuta 2012 –
Tuotantokausia:  7
Jaksoja:  105
Ikäraja:   16
Tunnuskappale:  "Rizzoli & Isles Main Title Theme"
Tuotanto
Vastaava(t) tuottaja(t):  Janet Tamaro Bill Haber Jeff Hayes
Tuotantoyhtiö(t):  Warner Horizon Television Hurdler Productions Ostar Entertainmet
Aiheesta muualla
Virallinen sivusto
IMDb 
Rizzoli & Isles on yhdysvaltalainen rikosdraamasarja, joka perustuu Tess Gerritsenin kirjoittamiin romaaneihin. Sarjan pääosissa esiintyvät Angie Harmon rikostutkija Jane Rizzolina ja Sasha Alexander kuolemansyytutkija Maura Islesinä, ja sarjan tapahtumat sijoittuvat Bostoniin.
Yhdysvalloissa sarjaa esittää TNT, ja sarjan esittäminen alkoi 12. heinäkuuta 2010. Suomessa sarjan esittäminen alkoi MTV3-kanavalla 22. lokakuuta 2012.
Tammikuussa 2016 TNT ilmoitti, että sarja päättyy kesällä 2016 Yhdysvalloissa esitettävän seitsemännen tuotantokauden jälkeen. Suomessa viimeinen kausi esitettiin alkuvuodesta 2017.
Sarjan tuottaminen

TNT aloitti sarjan työstämisen jo vuoden 2008 keväällä, mutta tuolloin sarjalla ei vielä ollut nimeä. TNT tilasi sarjan pilottijakson lokakuussa 2009, jolloin sarja tunnettiin kuitenkin vielä työnimellä Rizzoli.
Angie Harmon oli ensimmäinen näyttelijä, joka kiinnitettiin sarjaan hänen ottaessaan vastaan Jane Rizzolin roolin. Sasha Alexander valittiin esittämään kuolemansyytutkija Maura Islesiä, ja pian tämän jälkeen Bruce McGill teki sopimuksen Vince Korsakin roolista, ja Lee Thompson Young otti vastaan Rizzolin nykyisen työparin, Barry Frostin, roolin. Janen veli Frankie Rizzolin näyttelijäksi hankittiin Jordan Bridges, ja heidän äitinsä Angela Rizzolin rooliin valittiin Lorraine Bracco. Vuoden 2010 alussa Billy Burken tiedotettiin esittävän sarjassa FBI-agentti Gabriel Deania.
Tammikuussa 2010 TNT näytti "vihreää valoa" sarjalle ja tilasi Rizzolin & Islesin kymmenen jakson mittaisen ensimmäisen tuotantokauden. Sarja sai ensiesityksensä Yhdysvalloissa 12. heinäkuuta 2010. Sarja osoittautui katsojien keskuudessa valtavan suosituksi, minkä johdosta TNT tilasi sarjasta myös toisen tuotantokauden, ja vuoden 2012 kesällä Yhdysvalloissa käynnistettiin jo sarjan kolmannen tuotantokauden esittäminen. Sarjan neljännen tuotantokauden on määrä käynnistyä Yhdysvalloissa vuoden 2013 kesällä.
Näyttelijät

Angie Harmon on rikostutkija Jane Clementine Rizzoli, joka työskentelee Bostonin poliisilaitoksen murharyhmässä. Jane on lähtöisin amerikanitalialaisesta perheestä, ja on työtavoiltaan tinkimätön rikosetsivä. Hän on murharyhmän ainoa naispuolinen etsivä, luonteeltaan sisukas ja kova, joka ei helposti päästä ketään ihmisiä lähelleen.
Sasha Alexander on kuolemansyytutkija Maura Dorthea Isles, työtavoiltaan järjestelmällinen ja ulkonäöltään huoliteltu. Hän on varakkaan perheen adoptiolapsi, ja hänen on helpompi tehdä töitä kuolleiden kanssa kuin toimia luontevasti sosiaalisissa tilanteissa.
Bruce McGill on Vincent Walter Korsak, Janen entinen työpari sekä eräänlainen oppi-isä poliisin ammatin suhteen. Korsakin ja Rizzolin välinen suhde on yhteisten ammattivuosien jälkeen hyvin vahva, mutta Korsakia vaivaa ajoittain se, ettei hän enää ole Janen työpari.
Lee Thompson Young on Barold ”Barry” Frost, Rizzolin toinen ja nykyinen työpari. Hän on äärimmäisen taitava tietokoneiden käsittelyssä, mutta nähdessään rikospaikalla ruumiita tai verta hän alkaa voida pahoin. Hän on Janen suhteen hyvin suojelevainen, eikä ensimmäisellä tuotantokaudella tule kovin hyvin toimeen Korsakin kanssa.
Jordan Bridges on Francesco ”Frankie” Rizzoli, Jr., Janen nuorempi veli ja kolmilapsisen Rizzolien perheen keskimmäinen lapsi. Hän kokee usein jäävänsä poliisin ammatissaan Janen varjoon, mutta on silti sisartaan kohtaan hyvin suojelevainen, minkä vuoksi hän ajoittain onnistuu jopa ärsyttämään Janea.
Romano Mussolini

Romano Mussolini (26. syyskuuta 1927 Forlì, Italia – 3. helmikuuta 2006 Rooma, Italia) oli italialainen jazzmuusikko ja taidemaalari.
Mussolini oli perheensä nuorin poika. Hänen vanhempansa olivat diktaattori Benito Mussolini ja tämän puoliso Rachele Mussolini. Hän ei koskaan kiinnostunut politiikasta, mutta osoitti jo nuorena merkkejä musikaalisesta lahjakkuudesta. Toisen maailmansodan päätyttyä Mussolini perusti jazz-yhtyeen, josta tuli varsin suosittu Italiassa. Hän esiintyi yhtyeensä kanssa monien merkittävien jazzmuusikoiden – muun muassa Chet Bakerin, Dizzy Gillespien ja Duke Ellingtonin – kanssa. Romano Mussolini kuoli 78-vuotiaana sairauskohtaukseen roomalaisessa sairaalassa. Hän oli kuollessaan viimeinen Benito Mussolinin kuudesta lapsesta.
Mussolini oli kaksi kertaa naimisissa. Hänen ensimmäinen vaimonsa oli Sophia Lorenin sisar Anna Maria Scicolone, jonka kanssa hän sai lapset Elisabettan ja Alessandran. Toisesta avioliitosta näyttelijä Carla Puccinin kanssa hän sai kolmannen tyttären Rachelen, jonka hän nimesi äitinsä mukaan. Mussolinin lapsista Alessandra on nykyisin Euroopan parlamentin jäsen. Mussolinin lapsenlapsi, Alessandran lapsi, Romano Floriani Mussolini on ammattilaisjalkapalloilija.
Romanos

Romanos on seuraavien henkilöiden nimi:
Romanos Melodos, bysanttilainen hymnien kirjoittaja
Romanos I Lekapenos, Bysantin keisari vuosina 919–944
Romanos II Porfyrogennitos , Bysantin keisari vuosina 959–963
Romanos III Argyros, Bysantin keisari vuosina 1028–1034
Romanos IV Diogenes, Bysantin keisari vuosina 1067–1071.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Romanos”, voi hakea sivunnimihaulla, laajalla sivunnimihaulla tai tekstihaulla.
Foren kieli

| Fore> Tiedot |
| --- | --- |
Alue:   Eastern Highlands -provinssi, Papua-Uusi-Guinea
Puhujia:  39 000
Sija:  ei 100 suurimman joukossa
Kielitieteellinen luokitus
Kielikunta:  Yleisuusiguinealaiset kielet
Kieliryhmä:  Kainantu–Goroka -kielet
ISO 639-3:  for
 Ohje 
Foren kieli on Papua-Uudessa-Guineassa elävän forekansan puhuma kieli, jonka puhuma-alue rajoittuu forejen asuinalueeseen.
Kieli jaetaan kahteen päämurteeseen: pohjois-keskiseen ja pamusaan (eteläiseen). Ensiksi mainitulla on 29 000 puhujaa ja jälkimmäisellä 10 000. Yhteensä puhujia on noin 39 000.
Kuru-taudin nimi on forea ja tarkoittaa "vapinaa" tai "tärinää".
Fonologia > Konsonantit

|  |  | Labiaali | Alveolaari | Palataali | Velaari | Glottaali |
| --- | --- | --- | --- | --- | --- | --- |
| Klusiili | tavallinen | p | t |  | k | ʔ |
| Klusiili | prenasaalinen | mp | nt |  | nk |  |
| Nasaali | Nasaali | m | n |  |  |  |
| Approksimantti | Approksimantti | w | y | y |  |  |
| Frikatiivi | Frikatiivi |  | s |  |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Vokaaleista vain [a] voi esiintyä myös pitkänä. Diftongeja ovat [ai], [ae], [ao] ja [au].
Lähde:
Lähde

↑  Glottolog 4.2.1 - Fore glottolog.org. Viitattu 6.9.2020.
↑  Fore Language joshuaproject.net.  2020. Viitattu 6.9.2020. (englanniksi)
↑  Kuru Encyclopedia Britannica.  2019. Viitattu 6.9.2020. (englanniksi)
1 2  Scott, Graham: The Fore Language of Papua New Guinea (pdf) (s. 9)  1978. The Australian National University. Viitattu 7.9.2020.
Return of the Champions

| Return of the Champions Queen + Paul Rodgers |
| --- | --- | --- |

Livealbumin tiedot
 Äänitetty : 9. toukokuuta 2005
 Julkaistu: 13. syyskuuta 2005 (CD) 24. lokakuuta 2005 (DVD)
 Tuottaja(t): Justin Shirley-Smith & Queen
 Tyylilaji: poprock, hard rock
 Kesto: 101.00
 Levy-yhtiö: Parlophone, Hollywood Records, EMI
Queenin & Paul Rodgersin muut julkaisut
|   | Return of the Champions 2005 | The Cosmos Rocks 2008 |
Return of the Champions on vuonna 2005 julkaistu Queenin ja Paul Rodgersin livealbumi. Albumi on julkaistu LP-, CD- ja DVD-muodoissa. Albumin sisältö on äänitetty 9. toukokuuta 2005 Sheffieldissä Isossa-Britanniassa.
Kappalelistaus

Reaching Out – 1.08 (säv. Hill/Black)
Tie Your Mother Down – 4.30 (säv. May)
I Want To Break Free – 4.00 (säv. Deacon)
Fat Bottomed Girls – 5.46 (säv. May)
Wishing Well – 4.33 (säv. Rodgers/Kirke/Yamauchi/Kossoff/Bundrick)
Another One Bites the Dust – 4.03 (säv. Deacon)
Crazy Little Thing Called Love – 4.35 (säv. Mercury)
Say It’s Not True – 4.15 (säv. Taylor)
’39 – 4.39
Love Of My Life – 5.11 (säv. Mercury)
Hammer To Fall – 6.45 (säv. May)
Feel Like Makin’ Love – 6.20 (säv. Rodgers/Ralphs)
Let There Be Drums – 3.43 (säv. Nelson/Polodor)
I’m In Love With My Car – 3.36 (säv. Taylor)
Guitar Solo – 6.69 (säv. May)
Last Horizon – 4.44 (säv. May)
These Are The Days Of Our Lives – 4.40 (säv. Queen)
Radio Ga Ga – 5.59 (säv. Taylor)
Can’t Get Enough – 4.22 (säv. Ralphs)
A Kind Of Magic – 6.07 (säv. Taylor)
I Want It All – 5.09 (säv. Queen)
Bohemian Rhapsody – 6.18 (säv. Mercury)
The Show Must Go On – 4.33 (säv. Queen)
All Right Now – 6.54 (säv. Rodgers/Fraser)
We Will Rock You – 2.35 (säv. May)
We Are The Champions – 4.30 (säv. Mercury)
God Save The Queen – 1.36 (säv. Trad, sov. May)
Imagine – ??.?? (ainoastaan DVD-versiolla, säv. Lennon)
Kokoonpano

Paul Rodgers – laulu, kitara
Brian May – kitara, laulu
Roger Taylor – rummut, laulu
Jamie Moses – komppikitara, taustalaulu
Danny Miranda – basso
Spike Edney – kosketinsoittimet
Kappaleessa ”Bohemian Rhapsody” kuullaan myös alkuperäinen Freddie Mercuryn esitys, joka konsertissa soitettiin taustanauhalta.
Arvostelut

Allmusic:
Robert Christgau: D+
Aiheesta muualla

Queen + Paul Rodgers (englanniksi)
Tietoja albumista:
Queen – Royal Legend (Arkistoitu – Internet Archive) (englanniksi)
Queen Picture Hall (englanniksi)
Levyarvosteluja:
The Sun (englanniksi) 28. lokakuuta 2005
Townsville Bulletin (englanniksi) 25. marraskuuta 2005
Daily Vault (englanniksi) 3. tammikuuta 2006
Michael Scapp: Epinions.com (englanniksi)
Arvostelu konsertista Sheffieldissä 9. toukokuuta 2005:
The Star (englanniksi) 10. toukokuuta 2005
George Gordon

George Gordon -nimisiä henkilöitä ovat olleet:
Lord George Gordon (1751–1793), brittiläinen poliitikko
George Gordon (1836–1911), etelävaltioiden prikaatinkenraali Yhdysvaltain sisällissodassa
George William Gordon (1820–1865), jamaikalainen liikemies, tilanomistaja ja kansallissankari
George Hamilton-Gordon (1784–1860), Aberdeenin neljäs jaarli, brittiläinen poliitikko, pääministeri 1852–1855
George Gordon Byron, Lordi Byron (1788–1824), englantilainen runoilija ja poliitikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”George Gordon”, voi hakea sivunnimihaulla, laajalla sivunnimihaulla tai tekstihaulla.
Genoveva

Genoveva, Brabantin herttuatar, on Saksan ja Ranskan kansankirjallisuudessa esiintyvä taruhenkilö. Hänen puolisonsa oli Trierissä sijainneen Hohensimmernin linnan linnakreivi Siegfried. Hänen sanotaan eläneen 700-luvulla. Tarinan mukaan kreivin hovimestari Golo koetti vietellä Genovevaa ja syytti tätä valheellisesti aviorikoksesta. Genoveva tuomittiin kuolemaan, mutta hän pelastui, kun palvelija, jonka oli pantava tuomio täytäntöön, tunsi sääliä häntä kohtaan ja jätti hänet erämaahan Ardennien metsään. Genoveva elätti eräässä luolassa kuusi vuotta itseään ja siellä synnyttämäänsä poikaa naarashirven maidolla, kunnes hänen viattomuudestaan varmistunut miehensä löysi hänet metsästysretkellä ja vei takaisin linnaan.
Tarinan alkuperästä on erimielisyyttä. Hahmo esiintyy ranskan- ja saksankielisessä kansankirjallisuudessa 1400-luvulta alkaen. Myöhemmin aihetta ovat käsitelleet useat kirjailijat, kuten Ludwig Tieck, Friedrich Hebbel ja säveltäjät, kuten Robert Schumann, sekä kirjailija Christoph von Schmid, jonka Genoveva on suomennettu useita kertoja.
Kirjallisuutta

Genoveva, kuvitettu lastenkirja
Christoph von Schmid, Genoveeva, Brabantin kreivitär (Gutenberg.org)
Robert Del Naja

| Robert Del Naja |
| --- | --- |
 Robert del Naja vuonna 2007 Barcelonassa.
Henkilötiedot
Syntynyt: 21. tammikuuta 1965 (ikä 59)
Muusikko
Taiteilijanimi:  3D, Delge
Aktiivisena:  1983–
Tyylilajit:  trip hop, electronica
Yhtyeet:  Massive Attack The Wild Bunch Unkle
Aiheesta muualla
delnaja.com
  [ Muokkaa Wikidatassa ] [ ohje ]  
Robert Del Naja (s. 21. tammikuuta 1965[lähde? ] Brighton), tunnetaan myös nimellä "3D", on englantilainen taiteilija ja muusikko. Hän oli alun perin graffititaiteilija ja kuului myös bristolilaiseen hip hopia ja reggaeta esittäneeseen The Wild Bunch - sound systemiin. Myöhemmin hän oli perustamassa Massive Attackia ja on tätä nykyä yhtyeen johtohahmo. Häntä voidaan pitää Bristolin kaupunki- ja nuorisokulttuurin merkittävänä vaikuttajana.
Musiikki

Del Najan musiikki on pääsääntöisesti hyvin elektronista, niin sanottua trip hopia. Hän myös laulaa rap-osuuksia. Hänen musiikillinen tyylinsä on aina yhdistetty "Bristolin saundiin", ja hän on työskennellyt muiden samasta ympäristöstä kotoisin olevien artistien kuten Trickyn ja Roni Sizen kanssa. Del Najan mukaan he kaikki kasvoivat punk- ja funk-musiikkia kuunnellen, ja samat asenteet siirtyivät myöhemmin heidän omaan musiikkiinsa.
Del Naja on kirjoittanut aktiivisesti musiikkia Massive Attackille varsinkin yhtyeen Mezzanine-albumista lähtien. Kyseinen albumi muutti yhtyeen musiikkia kitaravoittoisemmaksi, enemmän Del Najan toivomaan suuntaan (hän itse myöntää, että hän sai tämän aikaan olemalla yhtyetovereidensa edessä tarpeeksi jääräpäinen ). Mezzaninella kuullaan Del Najan ääntä muutamalla kappaleella. Kappale "Inertia Creeps" on saanut vaikutteita Del Najan kokemuksista Istanbulissa.
Massive Attackin neljäs albumi, 100th Window, on käytännössä kokonaan Del Najan käsialaa. Se on saanut osakseen ristiriitaisia arvosteluja.
Kuvataiteet

Del Naja aloitti taiteilijanuransa graffitien parissa. Hänen erilaisia teoksiaan on ollut lehdissä ja äänitteiden kansissa, ja hän on julkaissut taiteestaan kirjan. Hänen sanotaan aikoinaan ottaneen osaa suurimpaan Isossa-Britanniassa koskaan olleeseen "graffitisotaan" wolverhamptonilaisen artistin Goldien kanssa.
Henkilö

Del Najalla on ollut useita riitoja Massive Attackin muiden jäsenten kanssa,
varsinkin Mezzaninen teon aikoihin. Tästä uutisoitiin tuolloin  brittiläisessä musiikkilehdistössä näkyvästi.
Del Naja on poliittisesti aktiivinen ja on kritisoinut brittihallituksen toimia, vastustaen muun muassa vuoden 2003 Irakin sotaa. Vuonna 2005 hän järjesti Portishead-yhtyeen Adrian Utleyn ja Geoff Barrowin kanssa hyväntekeväisyyskonsertin Bristolissa vuoden 2004 tsunamin uhrien hyväksi.
Del Naja pidätettiin vuonna 2003 epäiltynä lapsipornon hallussapidosta, mutta häntä vastaan ei lopulta nostettu yhtään syytettä.
Aiheesta muualla

Kuvia tai muita tiedostoja aiheesta Robert Del Naja Wikimedia Commonsissa
Del Naja Discogs-sivustolla (englanniksi)
BBC collectiven tekemä haastattelu (englanniksi)
Ruotsalaiset saappaat

| Ruotsalaiset saappaat> Svenska gummistövlar |
| --- | --- |

Alkuperäisteos
Kirjailija:  Henning Mankell
Kieli:  ruotsi
Kustantaja:  Leopard
Julkaistu:  2015
ISBN:  978-91-7343-600-7
Suomennos
Suomentaja:  Kari Koski
Kustantaja:  Otava
Julkaistu:  2015
Sivumäärä:  495
ISBN:  978-951-1-29172-5
Löydä lisää kirjojaKirjallisuuden teemasivulta
Ruotsalaiset saappaat (ruots. Svenska gummistövlar) on Henning Mankellin vuonna 2015 ilmestynyt romaani, ja se on itsenäinen jatko-osa kirjalle Italialaiset kengät. Suomenkielinen versio julkaistiin samana vuonna Otavan kustantamana ja Kari Kosken suomentamana.
Kirjan päähenkilö on eläkkeellä oleva kirurgi Frederik Welin, joka herää ja huomaa talonsa olevan tulessa. Tulipalo oli luultavasti tuhopoltto.
Fort Frances

| Fort Frances |
| --- | --- |

 vaakuna
 Fort Frances
 Koordinaatit: 48°36′55″N, 93°24′06″W 
Valtio:   Kanada
Provinssi:  Ontario
Löydetty:  1688
Perustettu:  1818
Kaupungiksi:  1903
Hallinto:  
 – Pormestari:  Roy Avis
Pinta-ala:  
 – Kokonaispinta-ala:  26,85 km²
Väkiluku (2006):  8 103
 – Väestötiheys:  301,8 as./km²
Aikavyöhyke:  UTC-6
 – Kesäaika:  UTC-5
Postinumero:  P9A
Suuntanumero(t):  807
Motto::  Industry and perseverance
 
 Kaupungin kotisivut 
Infobox OKVirheellinen NIMI-arvo: 
Fort Frances on kaupunki Ontarion provinssin luotesosassa, Kanadassa. Kaupunki sijaitsee Rainy River Districtin hallinnollisella alueella, paikassa jossa Rainy Lake -järvi laskee Rainy River -jokeen. Fort Francesin väkiluku on 8 103 (2006). Joki muodostaa Kanadan ja Yhdysvaltain rajan ja joen vastarannalla sijaitsee International Falls. Kaupungit yhdistää Fort Frances-International Falls International Bridge -silta. Kaupungin suurin työllistäjä on 1900-luvun alkupuolella perustettu sellu- ja paperitehdas, jonka nykyinen omistaja on kanadalainen AbitibiBowater-metsäyhtiö. Fort Frances on suosittu urheilukalastajien kohde ja kaupungissa järjestetään vuotuinen Fort Frances Canadian Bass Championship -kalastuskilpailu.
Historia

Ensimmäinen eurooppalainen alueella oli vuonna 1688 ranskalainen tutkimusmatkailija Jacques de Noyon, joka rakensi alueelle pienen tukikohdan ja vietti siellä yhden talven. Vuonna 1717 Zacharie Robutel, sieur de la Noue rakennutti samaiselle alueelle Fort Tekamanigan -tukikohdan, mutta hylkäsi tämän pian rakentamisensa jälkeen. Pierre La Vérendrye saapui alueelle 1731 ja rakensi yhden läntisistä tukikohdista (ransk. Postes de la Mer de l'Ouest) Rainy Riverin varteen. Tämä uusi tukikohta mahdollisti useiden turkiskauppa yhtiöiden toiminnan alueella. North West Company rakensi oman tukikohtansa joen alajuoksulle 1780-luvulla, tästä "Athabaska House" -tukikohdasta muodostui tärkeä välietappi tuotteiden kuljetuksessa.
Hudson's Bay Company rakensi 1790-luvulla useita väliaikaisia tukikohtia Rainy Riverin varteen, mutta vasta vuonna 1818 rakensi "Lac la Pluie" -tukikohdan. Yhtiön kuvernööri George Simpson vieraili tukikohdassa vaimonsa Frances Ramsay Simpsonin kanssa vuonna 1. kesäkuuta 1830 ja linnoitus nimettiin hänen kunniakseen Fort Francesiksi 25. syyskuuta, samana vuonna. 1870-luvulla ensimmäiset eurooppalaiset siirtolaiset saapuivat kaupunkiin Dawson Route -reittiä pitkin, joka kulki perinteisen turkiskauppareitin linjaa pitkin läntiseen Kanadaan. Ilmaisen maan jako siirtolaisille ja Homesteads Act vuonna 1887 toi Fort Francesiin runsaasti uusia siirtolaisia. Samoihin aikoihin metsäteollisuus muodostui alueen tärkeimmäksi työllistäjäksi.
1900-luvun alussa Fort Frances koki voimakkaan teollistumisen buumin. Canadian Northern Railroad -rautatieyhtiö rakensi vuosien 1901–1903 välillä rautatieyhteyden Fort Francesiin. Fort Frances sai kaupunki oikeudet vuonna 1903. Rainy Riverin vesivoimala suunnitelmat aloitettiin vuonna 1905. Samana vuonna kaupungissa riehui suuri tulipalo, joka tuhosi suuren osan kaupungin bisnes korttelia. Amerikkalainen liikemies E.W. Backus perusti yhtiön joka vuosien 1905–1910 välillä rakensi Rainy Riverin vesivoimalan ja vuonna 1914 rakensi paperitehtaat Fort Francesiin ja International Fallssiin.
Ensimmäinen maantieyhteys rakennettiin Kenoran kaupunkiin vuonna 1936 ja Atikokaniin ja Thunder Bayhyn vuonna 1965.
Romano Fenati

Fenati Australian GP:ssä 2012.
Romano Fenati (s. 15. tammikuuta 1996) on italialainen ratamoottoripyöräilijä, joka kilpaili MotoGP-sarjassa.
Ura

Fenati kilpaili uransa alkuvaiheilla kotimaansa 125cc-sarjassa. Vuonna 2011 hän voitti tämän kuutioluokan Euroopan mestaruuden. Kaudeksi 2012 hän siirtyi Moto3-luokkaan FTR Hondan talliin. Fenati oli ensimmäisessä kisassaan Qatarissa toinen ja voitti jo seuraavan osakilpailun Espanjassa. Hänestä tuli ensimmäinen kuljettaja sitten Noboru Uedan ja vuoden 1991, joka on pystynyt ajamaan palkintosijoille kahdessa avausstartissaan. Hän oli lopulta MM-sarjan kuudes. Seuraavalla kaudella Fenati ei päässyt kertaakaan podiumille ja oli vasta sarjan kymmenes. Kauden 2014 kolmessa ensimmäisessä kilpailussa Fenati sijoittui kahdesti kärkikolmikkoon, voittaen Argentiinan GP:n. Argentiinan kilpailun podiumilla italialaiselle Fenatille soitettiin vahingossa Ranskan kansallislaulu Marseljeesi. Hän oli lopulta sarjan yhteispisteissä viides kerättyään kauden aikana Argentiinan voiton lisäksi kolme voittoa. San Marinon Moto2-luokan osakilpailussa kaudella 2018 Fenati painoi ohitettaessa kilpakumppaninsa Stefano Manzin jarrukahvaa yli 200 kilometrin tuntinopeudessa ja Manzi sai vain vaivoin säilytettyä pyöränsä hallinnan, teko tuomittiin lajipiireissä poikkeuksellisen törkeänä ja järjestäjien langettaman kilpailukiellon lisäksi Fenatin talli Marinelli Snipers irtisanoi tämän sopimuksen välittömästi. Myös Fenatin seuraavan kauden talli MV Agusta ilmoitti ettei se ole enää kiinnostunut tämän palveluksista ja purkavansa tekemänsä sopimuksen.
Käännös suomeksi